“อนุทิน” เผยวัคซีนโควิด 2 ยี่ห้อ “ซิโนแวค-แอสตราฯ” ถึงไทยพรุ่งนี้ ยัน “นายกฯ” ฉีดเข็มแรก
“อนุทิน” เผยวัคซีนโควิด 2 ยี่ห้อ “ซิโนแวค-แอสตราฯ” ถึงไทยพรุ่งนี้ ยัน “นายกฯ” ฉีดเข็มแรก 
“อนุทิน” เผยวัคซีนโควิด 2 ยี่ห้อ “ซิโนแวค-แอสตราฯ” ถึงไทยพรุ่งนี้ ยัน “นายกฯ” ฉีดเข็มแรก
23 ก.พ. 2564

นายอนุทิน ชาญวีรกูล รองนายกรัฐมนตรี และรมว.สาธารณสุข ยืนยันว่า พล.อ.ประยุทธ์ จันทร์โอชา นายกรัฐมนตรีและรมว.กลาโหม จะได้รับการฉีดวัคซีนเป็นคนแรกของประเทศไทย โดยในวันที่ 24 ก.พ.วัคซีนทั้งสองยี่ห้อ คือ แอสตราเซเนกา จำนวน 117,000 โดส และ ซิโนแวค จะเดินทางมาถึงประเทศไทย
“ได้ นายกฯต้องเป็นเข็มแรก เพราะเป็นผู้นำประเทศ ซึ่งต้องมีกระบวนการประเมินความเสี่ยง โดยกรมควบคุมโรค ซึ่งเป็นขั้นตอนตามวิธีการสากล ไม่ใช่วิธีปฏิบัติต่อบุคคลใดเป็นพิเศษ” นายอนุทิน กล่าว
ทั้งนี้ นายกรัฐมนตรีจะได้รับการฉีดวัคซีนของแอสตราเซเนกา ซึ่งไม่มีข้อจำกัดเรื่องอายุ โดยผู้อำนวยการสถาบันวัคซีนเป็นผู้จัดหามาให้ก่อน และเมื่อนายกรัฐมนตรีฉีดวัคซีนแล้วก็จะปฏิบัติงานในหน้าที่ได้ตามปกติ ส่วนจะฉีดเมื่อไหร่นั้นต้องรอให้ นพ.โสภณ เมฆธน ผู้ช่วยรัฐมนตรีประจำกระทรวงสาธารณสุข ในฐานะประธานคณะอนุกรรมการอำนวยการบริหารจัดการให้วัคซีนป้องกัน โควิด-19 เป็นผู้ชี้แจงรายละเอียด รวมถึงแผนการเตรียมฉีดวัคซีนให้กับคนไทยด้วย